സംസ്ഥാനത്ത് സ്വര്ണ വിലയില് വീണ്ടും മുന്നേറ്റം കൊച്ചി: സംസ്ഥാനത്ത് സ്വര്ണ വിലയില് വീണ്ടും മുന്നേറ്റം. ഇന്ന് 80 രൂപ വര്ധിച്ച് ഒരു പവന് സ്വര്ണത്തിന്റെ വില 35,440 രൂപയായി. പത്തുരൂപ ഉയര്ന്ന് 4430 രൂപയാണ് ഒരു ഗ്രാം സ്വര്ണത്തിന്റെ വില. വെള്ളിയാഴ്ച ഈ മാസത്തെ ഏറ്റവും ഉയര്ന്ന നിലവാരത്തില് സ്വര്ണവില എത്തിയിരുന്നു. 35,840 രൂപയാണ് ഈ മാസത്തെ ഏറ്റവും ഉയര്ന്ന നിരക്ക്. ഈ മാസം ഒന്നിന് രേഖപ്പെടുത്തിയ 34,720 രൂപയാണ് ഈ മാസത്തെ ഏറ്റവും താഴ്ന്ന നിലവാരം. പിന്നീടുള്ള ദിവസങ്ങളില് സ്വര്ണവില പടിപടിയായി ഉയരുന്നതാണ് കണ്ടത്. വെള്ളിയാഴ്ച ഈ മാസത്തെ ഉയരത്തില് എത്തിയ സ്വര്ണവില ശനിയാഴ്ച 480 രൂപയാണ് ഇടിഞ്ഞത്. സ്വര്ണവില ഇനിയും കുതിക്കുമെന്നാണ് വിദഗ്ധര് പറയുന്നത്. ആഗോള വിപണിയിലെ ചലനങ്ങളാണ് വിപണിയെ സ്വാധീനിക്കുന്നത്. ഡോളര് ശക്തിയാര്ജ്ജിക്കുന്നത് ഉള്പ്പെടെ ഘടകങ്ങള് സ്വര്ണവിലയില് പ്രതിഫലിക്കുന്നുണ്ട്.